title: Baltā
text: Baltā aba aistē (lv. balti, lt. baltai, bat-ltg. balti) īr ėndėeuropėitiu tautuos, katruos ruokavas arba ruokounas baltu ruodom ėr īr apgīvėndėnėn rītėnė Baltėjės jūras kronta. Nūdėinuo īr lėkėn žemaitē, latgalē, lietovē ė latvē, katrėi vėsė priklausa rītū baltams. Ėš rītėniu baltu jau īr ėšninkėn prūsā, katrėi priklausė vakarū baltams. Daug baltu gentiū īr ėšninkėn: sielē, žėimgalē, koršē, skalvē, juotvingē ė kt., katrėi nikumet neėšvėrta i tautas. Koršiu nerėjuo īr ožsėlėkėn koršėninku, katrėi kalb ė tor koltūra artėma latvems. Nūdėinuo īr prieteliu, katrėi savė laika prūsās ė ruokounas nujuojė prūsu kalbo.